Povl Dissing
Store norske leksikon,Kunst og estetikk,Musikk,Populærmusikk,Visesang
Povl Dissing var en dansk visesanger, komponist og musiker (gitar og munnspill), som i Norge var mest kjent for sitt samarbeid med Benny Andersen på album som Svantes viser (1973) og Oven visse vande (1981).
Dissing albumdebuterte i 1965 med En aften i folkeklubben. Han hadde også suksess som rockesanger, og var en foregangsmann i å bruke dansk språk i rockemusikken. Dessuten samarbeidet han med den norske jazzgruppa Brazz Brothers, blant annet på albumet Aftenvind (2000), og med organisten Iver Kleive og gitaristen Knut Reiersrud, blant annet på albumet Den signede dag (2000). Les mer i Store norske leksikon visesang rock musikk